google/wiki40b huggingface dataset:
Marta Schmiedehelm

Marta Elisabet Schmiedehelm (10. juuni 1896 Kose, Ravila vald, Harjumaa – 26. juuni 1981 Tallinn) oli eesti arheoloog. 
Õppis Kõrgematel Naiskursustel Petrogradis ja Petrogradi Ülikoolis 1914-1921, lõpetas TÜ filosoofiateaduskonna 1923, mag. phil. 1923. Ajaloodoktoriks promoveerus 1956.Teenis Petrogradis kooliõpetajana ning töötas Vene Ainelise Kultuuri Ajaloo Akadeemias. Lõpetas 1923. a TÜ filosoofiateaduskonna ja tegutses a-tel 1924-1944 TÜ arheoloogiakabineti konservaatorina ja konservaator-assistendina. Ajaloolise Ajakirja toimetuse liige a-st 1930. Õpetatud Eesti Seltsi sekretär 1930-1935. TRÜ arheoloogia kateedri assistent 1944-1977, ENSV TA Ajaloo Instituudi arheoloogia sektori vanemteadur 1947-1977 ja konsultant 1977-1981.
1944. aastal (Das Gräberfeld am Jaskowska-See in Masuren. Studien zur westmasurischen Kultur der römischen Eisenzeit).
Tõrevere mägi

Tõrevere mägi (ka Kroonimägi) on Järva maakonna kõrgeim punkt.
Mägi asub Reinevere külas, loodusgeograafiliselt Pandivere kõrgustiku loodeservas vastu Kõrvemaa kirdeosa tasandikku.
Tõrevere mäe kõrgus merepinnast on 134,4 m.
Kristo Viiding

Kristo Viiding (sündinud 27. juunil 1984 Tallinnas) on eesti näitleja.
Ta lõpetas 2008. aastal lavakunstikateedri 23. lennu.
Kopli poolsaar

Kopli poolsaar asub Harju maakonnas, osa Tallinna linnast. Poolsaar on kagu–loodesuunaline, piirnedes kirdes Paljassaare lahega ja edelas Kopli lahega. Poolsaare tipus asub Kopli neem.
Poolsaare pikkus on umbes 3 km, laius tüveosas umbes 1,5 km.
Poolsaarel on mitu sadamat.
Pikk jalg

Pikk jalg (varasem nimekuju Pikkjalg) on tänav Tallinnas.

Nimi

Pikka jalga mainitakse 1342 nimetuse longus mons (ladina 'pikk mägi'), 1372. aastal nimetuse langer bergh (alamsaksa 'pikk mägi') ja 1489 nime Langer Domberg (saksa 'Pikk Toomimägi') all, mis oli ka hilisem tänava ametlik saksakeelne nimi. "Pikk jalg" oli tänava eestikeelne nimi.
8. juulist 1966 on tänava ametlik eestikeelne nimi Pikk jalg (varem Pikkjalg). Anton thor Helle on 1732 kasutanud nimetust pitkjalg (saksakeelne nimi on tal der lange Dohmberg).
Ametlik venekeelne nimi oli 20. sajandi alguses Большой Вышгородскій подъемъ.

Ajalugu

Algselt oli see muinaseestlaste linnuse juurde (Toompeale) viiv tee. 
Tänav oli koos ainult jalakäijatele mõeldud Lühikese jalaga kuni Falgi tee ja Komandandi tee rajamiseni 19. sajandi lõpus üks kahest ühendusteest all-linna ja ülalinna vahel. Pikk jalg oli mõeldud kaubakaarikute, kaubakärude, hobuste ja ratsanike liiklemiseks.  
Pika jala kõrval olev Tallinna linnamüüri osa on ehitatud 1454–1455 ja selle vastas olev praegune tugimüür 1781 (1781. aastal laiendati tänavat ja tugimüür lükati 1,4 meetri võrra Toompea poole).
Pikal jalal asus maja, mille esimesel korrusel kehtis Eestimaa linnaõigus ja teisel korrusel Eestimaa maaõigus.
Tallinna nimetatakse kahe erineva pikkusega "jala" tõttu mõnikord naljatamisi lonkavaks linnaks.
Moira Kelly

Moira Kelly (6. märts 1968 Queens, New York) on Ameerika Ühendriikide televisiooniprodutsent ja näitleja.
Voldemar Roosalu

Voldemar Roosalu (Voldemar Reibaum, Voldemar Reinbaum; 2/15. oktoober 1901 Tartu – 11. aprill 1942 Sosva, Sverdlovski oblast, Venemaa), Eesti politseinik.
Lõpetas 1925 Politseikooli, Tartu kriminaalpolitsei agent, hiljem vanemassistent. Kaitseliitlane.
Küüditati 1941 koos perekonnaga, hukati.
Peipsiääre vald (1991)

Alevikud

Kolkja – Kasepää – Varnja

Külad

Savka – Sipelga
Enne külade liitmist 1976. aastal olid eraldi külad ka Sohvia, Suur-Kolkja, Uus-Kasepää, Vana-Kasepää ja Väike-Kolkja.
Sergei Nikitin

Sergei Nikitin (sündinud 1. mai 1957 Tallinnas) on eesti suusataja ja triatleet. Ta lõpetas 1974. aastal Tallinna 51. keskkooli.
Johan de Rodes

Johan de Rodes (ka Johannes de Rodes ; Rhodes; surnud 31. detsembril 1655 Moskvas) oli Rootsi kaubandustegelane.
Ta oli 1652–1655 Rootsi kuninglik komissar (kaubandusvolinik) Moskvas.
Ta on tuntud oma Moskvas oleku ajal kuninganna Kristiinale saadetud üksikasjaliste aruannete poolest Moskva tsaaririigi kaubanduse ja välispoliitika kohta. Aruandeid säilitatakse Rootsi Riigiarhiivis ja suur osa neist on tõlgitud ka vene keelde.
Eestimaal kuulus talle kuninganna Kristiina kingitud Jootme mõis Ambla kihelkonnas.

Perekond

Johan de Rodes oli kaks korda abielus. Tema esimene abikaasa Wästman maeti 1651 Tallinna Niguliste kirikusse. Teisest abielust Medea Koch[en]iga (maetud 1704 Tallinnas) sündinud pojast Gustaf Johanist (1656–1710) sai Rootsi sõjaväelane ja Tunderfeltide aadlisuguvõsa esivanem, kes oli abielus Narva raehärra, bürgermeistri (1676) ja kaupmehe Jürgen Tunderi tütrega.
Nunavimmiutitut

Geograafia

Nunavik: ᑰᑦᔪᐊᕌᐱᒃ (Kuujjuaraapik/Great Whale River), ᐅᒥᐅᔭᖅ (Umiujaq), ᐃᓄᑦᔪᐊᖅ (Inujjuaq/Inukjuak), ᐳᕕᕐᓂᑐᖅ (Puvirnituq), ᒣᓚᓯᒃᑯᑦ (Mailasikkut/Chisasibi), ᐊᑯᓕᕕᒃ (Akulivik), ᐃᕗᔨᕕᒃ (Ivujivik), ᓴᓪᓗᐃᑦ (Salluit), ᑲᖏᖅᓱᔪᐊᖅ (Kangiqsujuaq), ᖁᐊᖅᑕᖅ (Quaqtaq), ᑲᖏᕐᓱᒃ (Kangirsuk), ᐊᐅᐸᓗᒃ (Aupaluk), ᑕᓯᐅᔭᖅ (Tasiujaq), ᑰᑦᔪᐊᖅ (Kuujjuaq/Fort Chimo), ᑲᖏᖅᓱᐊᓗᑦᔪᐊᖅ (Kangiqsualujjuaq), ᑕᕐᐸᖓᔪᖅ (Tarpangajuq) ve ᑭᓪᓕᓂᖅ (Killiniq/Port Burwell). 
Nunavut: ᓴᓂᑭᓗᐊᖅ (Sanikiluaq) saar. Ka, 1953. Kõrge Arktika ümberpaigutamine (High Arctic relocation): Resolute ja Grise Fiord
Vladimir Šatajev

Vladimir Šatajev (vene keeles Владимир Николаевич Шатаев; sündinud 1. mail 1937 Moskvas) on vene alpinist ja alpinismitreener.
Ta on alpinistina tõusnud kahe üle 8000 m kõrguse mäe tippu.
Alates 1970. aastast peab ta Lumeleopardide ametlikku nimekirja.
Ta on alates 2000. aastast Venemaa Alpinistide ja Kaljuronijate Liidu president.

Haridustee ja töökäik

Ta lõpetas 1972. aastal Moskvas Kehalise kasvatuse riikliku keskinstituudi õhtuse osakonna.
Ta on töötanud alpinismi instruktori ja treenerina. 1974. aastal sai ta riiklikuks treeneriks alpinismi alal. Aastatel 1986–1992 oli ta NSV Liidu alpinismikoondise riiklik treener, 1993–2001 Venemaa alpinismikoondise peatreener.

Alpinism

Mägironimist hakkas ta harrastama 1959. aastal. 1964. aastal sai ta NSV Liidu meistersportlaseks.
NSV Liidu kõrgeimal mäetipul (Kommunismi) on ta käinud neljal korral. 
Ta tõusis 1977. aastal Mount McKinley (6194 m), 1981. aastal Pobeda (7439 m), 1992. aastal Xixabangma (8027 m), 1994. aasta talvel Annapurna Southi (7219 m) ja 1995. aastal Džomolungma (8848 m) tippu.
Aili Raendi

Aili Raendi (aastani 1960 Suur; 12. august 1933 Tartu – 11. november 2002 Tallinn) oli Eesti ajaloolane.

Elulugu

Lõpetas 1958 TÜ; ajalookandidaat (1975, TÜ), väitekiri "Eesti põllumeeste seltside tegevusest (kuni 1905. a)". 1958–59 Misso Keskkooli õpetaja, 1960–63 Elva koduloomuuseumi teadur, 1963–79 Tartu Linnamuuseumi direktor, 1979–89 EPA NLKP ajaloo ja teaduslik kommunismi kateedri vanemõpetaja, 1989–90 EPMÜ ajaloo ja politoloogia kateedri dotsent kohusetäitja, 1990–94 filosoofia ja sotsiaalteaduste kateedri dotsent. kohusetäitja.

Teadustöö

Uurimisvaldkonnad: Eesti põllumajanduse ajalugu, kultuurilugu, Tartu ajalugu. Üle 20 teadustrükise ja aimeartikli.
Ühinenud Rahvuslik Liikumine

Ühinenud Rahvuslik Liikumine (ერთიანი ნაციონალური მოძრაობა, Ertiani Natsionaluri Modzraoba) on Gruusia suurim partei. Selle rajas 2001. aastal Mihheil Saakašvili.
Parteiliidrid nimetavad endid liberaalkonservatiivideks. 2007. aasta septembrist on Ühinenud Rahvuslik Liikumine Euroopa Rahvapartei vaatlejaliige.
Partei etendas keskset osa Eduard Ševardnadze tagasiastumiseni viinud Rooside revolutsioonis.
Abe Masahiro

Abe Masahiro (阿部 正弘; 3. detsember 1819 Edo – 6. august 1857 Edo) oli Jaapani riigitegelane, rōjū shuza 1845–1855.
Ta avas Jaapani läänele, sõlmides 1854 Kanagawa lepingu USA-ga ning sarnased lepingud Suurbritannia, Venemaa ja Hollandiga.
Ed Wood (film)

Sisu

Filmi peategelane on Ed Wood, keda on nimetatud ka "kõigi aegade halvimaks filmirežissööriks". Filmi tegevus toimub aastatel 1952–1959, mil Wood tegi oma olulisemad filmid. Kesksete tegelaste hulgas on ka omaaegne õudusfilmide staar Béla Lugosi, kellega Ed Wood juhuslikult tuttavaks saab ja oma filmidesse mängima kutsub.
Karuse kirikumõis

Karuse kirikumõis (saksa keeles Pastorat Karusen) oli kirikumõis Karuse kihelkonnas Läänemaal.
Kose Teataja

Kose Teataja on Kose valla ajaleht, mis ilmub aastast 1994. Ajalehte annab välja OÜ Läänetasandiku. Varem andis ajalehte välja Kose vallavalitsus. Ajalehe toimetaja on Anne-Mari Alver.
Pärnu Suurmärter Katariina kirik

Ajalugu

Kirik on ehitatud arhitekt Pjotr Jegorovi projekti järgi 1768. aastal, umbes sajand varem kui enamik teisi õigeusu kirikud, mistõttu on sellel teistega võrreldes erinev arhitektuur. Kiriku rajamiseks anti korraldus pärast 1764. aastat, kui Pärnus oli läbisõidul olnud Venemaa keisrinna (1762–1796) Katariina II. Kirik ehitati Katariina II käsul ja rahastamisel algselt Pärnu garnisonile 1752. aastal rajatud puukiriku asemele. Kirik pühitseti sisse 1769. aastal. Kirikul on kuus torni.

Tänapäev

Tänapäeval tegutseb kirikus Moskva Patriarhaadi Eesti Õigeusu Kiriku Pärnu vene kogudus.
Muraste piirivalvekool

Muraste piirivalvekool oli kool Harju maakonnas Muraste külas. 
Kool asutati 9. märtsil 1992 Tallinnas nime all Piirivalvekool. 2002 korraldati Piirivalvekool ümber ja see kolis Muraste külla. Kool nimetati ümber Muraste piirivalvekooliks.
2007 liideti Muraste piirivalvekooliga Neeme piirivalvekoerte kool.
Winnebago maakond (Iowa)

Ajalugu

Maakond moodustati 15. jaanuaril 1851. See sai nime hotšangi indiaanihõimu (ka vinnebagod, inglise Winnebago) järgi.
Richter

Richter on Sileesia päritolu Poola, Liivimaa, Eestimaa, Kuramaa ja Saaremaa aadlisuguvõsa.
Esimene teadaolev suguvõsa esindaja oli Sileesiast pärit Poola-Liivimaa asehaldur Chodkiewiczi sekretär, ning Vidzeme Suntaži (Sunzel) kihelkonnas asunud Sidgunda (hiljem Riktere, Siggund) ja Vatrāne (Wattram) mõisnik Christoph Richter, kes kuningas Zygmunt II Augusti poolt 1569. aastal aadeldati. 
Suguvõsa immatrikuleeriti 1746. a Eestimaa (Nr.116) , 1747. a Liivimaa (Nr.60), Kuramaa (Nr.219) ja Saaremaa (Nr.74) rüütelkonda.

Mõisad

1601 aastal pantis kuningas Karl IX Hans Richterile 1 700 riigitaalri eest Suure-Lähtru küla 10 adramaad, mille aga Gustav II Adolf 1624 aastal 1000 riigitaalri eest välja ostis ja Menshik Baranoffile läänistas.
Richteritele kuulusid Liivimaa Eesti alal Kavastu, Kaiavere, Vaiatu, Valgjärve, Saverna, Vastse-Kuuste, Väimela, Saarejärve, Pindi ja Lõve, ning Eestimaal Haapsalu juures asunud Uuemõisa ja Paslepa mõis.
Mastantenn

Mastantenn on antenn, milles mast ise on antenn ega ole lihtsalt antenni kandekonstruktsioon.
Mastantennid on levinud kesk- ja lühilainesaatjate puhul, kus vajatakse suuremõõtmelisi antenne.
Kõrgeim mastantenn Eesti ajaloos on olnud Türi raadiosaatejaama tornantenn aastatel 1937–1941.
Liimipüstol

Liimipüstol on kuumliimimiseks kasutatav tööriist. Liimiks on tahkes olekus termoplast, mis peale kuumutamist ning sulatamist kantakse püstoliga töödeldavale esemele. Liim on kasutamise ajal kuum ning võib kontakti korral nahka kõrvetada.

Kasutamine

Silindrikujuline termoplasti padrun asetatakse püstolisse, mille järel see kuumeneb ning muutub vedelaks. Vedelal kujul on see esemele kandmiseks valmis. Seda tehakse, vajutades püstoli päästikule, mis laseb sulaliimi aeglaselt valla. Liim tahkestub mõne sekundi kuni minutiga.

Eelised/puudused

Võrreldes tavaliste lahuseliste liimidega on tahkestumis- või kuivendamisprotsess lühem. Samuti ei esine liimi hõrenemist, nagu võib tavaliimidel juhtuda.
Termoplast püsib pikka aega kasutuskõlblikuna ning on jäätmena lihtsasti äravisatav (sorteeritav). Teiselt poolt ei saa seda kasutada soojustundlikel materjalidel. Väga kõrgetel temperatuuridel on sideme moodustamistugevus nõrgenenud, kuna liim on tavalisest vedelam.
Ilka Štuhec

Ilka Štuhec (sündinud 26. oktoobril 1990 Slovenj Gradecis) on Sloveenia mäesuusataja.
2014. aasta taliolümpiamängudel Sotšis osales ta neljal alal ning parima kohana sai ta kiirlaskumises kümnenda koha.
Hooajast 2017–2018, sealhulgas 2018. aasta taliolümpiamängudest, jäi ta vigastuse tõttu eemale.
Tema esimesed maailmameistrivõistlused olid 2013. aastal Schladmingis, kus tema parimaks kohaks jäi ülisuurslaalomis saadud kuues koht. 2015. aasta maailmameistrivõistlustel Beaver Creekis saavutas ta parima koha Alpi kahevõistluses, kus oli seitsmes. 2017. aasta maailmameistrivõistlustel tuli ta maailmameistriks kiirlaskumises.
2019. aastal tuli ta uuesti kiirlaskumise maailmameistriks.
Maailma karikavõistlustel tegi ta debüüdi 17. märtsil 2007 vaid 16-aastaselt. Esimese etapivõidu ja ühtlasi esimese poodiumikoha sai ta MK-sarjas 2. detsembril 2016 Lake Louise'is kiirlaskumises.
Hooajal 2016–2017 saavutas ta maailmakarika üldarvestuses teise koha.
2017. aastal valiti ta Sloveenia aasta naissportlaseks.
Waremme'i ringkond

Vallad ja osavallad

Ringkond koosneb 14 vallast ja 80 osavallast.
Põllumajandusloendus

Põllumajandusloendus on loendus, mille käigus kogutakse andmeid põllumajandusettevõtete ja põllumajandussaadusi tootvate kodumajandite tegevuse ja tulemuste kohta.
Eestis korraldab põllumajandusloendust Statistikaamet.
Eestis korraldati põllumajandusloendus näiteks 1939. aastal (1939. aasta põllumajandusloendus).
Heinrich von Hagemeister

Heinrich Gotthard Theodor von Hagemeister (läti Heinrihs fon Hāgemeisters; vene Х. Г. Гагемейстер; 28. märts / 8. aprill 1784 Drusti, Liivimaa – 12 / 24. mai 1845 Vecdrusti, Liivimaa) oli baltisaksa päritolu õuenõunik (1824), tarbetekstide autor, reisikirjanik, luuletaja ja põldur.
1826. aastal sai ta Püha Anna 2. klassi ordeni.

Perekond

Tema vanemad olid Drusti mõisa pärushärra, Poola ooberstleitnant ja Preisi kammerhärra Nicolaus von Hagemeister (1747–1804; läti Nikolajs Kristofs fon Hāgemeisters) ja Catharina Berens von Rautenfeld (1753–1804). Tema noorem vend August von Hagemeister (1785–1869) oli Liivimaa maamarssal 1842–1844 ja onupoeg Ludwig von Hagemeister (1780–1833; ru), admiraliteedikonsiiliumi president ja maadeavastaja (vt: Hagemeisteri saar Alaskas ja Apataki Tuamotu saarestikus).
1805 abiellus Ida-Preisimaal Bartensteinis Juliane Beate von Maydelliga (sünd. 1786).
Uski jõgi

Usk (kõmri Afon Wysg) on jõgi Suurbritannia saarel Walesis.
Saab alguse Carmarthen Fansi mägedest, voolab kagusse ja suubub Newporti linnas Severni estuaari.
Voolab läbi Breconi, Abergavenny ja Uski.
Maaja Kallast

Maaja Kallast (3. juuli 1938 – 9. märts 2014) oli eesti käitumis- ja etiketiõpetaja.
Ta osales 2011. aasta filmis "Kormoranid ehk Nahkpükse ei pesta".
2013. aasta esimeses kvartalis oli tal insult.
Ta oli Eesti Juhi Abi Ühingu auliige. Õpetas etiketti, Euroopa Liidu kultuure ning ärisuhtlust mitmes ülikoolis.
Veepoliitika raamdirektiiv

Veepoliitika raamdirektiiv (ka vee raamdirektiiv, lühendatult VRD; inglise Water Framework Directive ehk lühendatult WFD) on Euroopa Liidu üks raamdirektiividest (2000/60/EÜ), mis kehtestab liikmesriikidele ülesande jõuda kõigi veekogude (kaasa arvatud mereakvatoorium kuni ühe meremiili kauguseni rannikust) hea kvalitatiivse ning kvantitatiivse seisundini aastaks 2015. Traditsiooniliste piirväärtuste määramise asemel kirjeldab raamistik ühist eesmärki ning meetmeid selle saavutamiseks. 
Direktiiv defineerib termini "pinnavee seisund" kui üldmõiste, mis tähistab pinnaveekogu seisundit, mis määratakse kindlaks tema ökoloogilise või keemilise seisundi põhjal olenevalt sellest, kumb on halvem. Seega on "pinnavee hea seisund" saavutatud juhul, kui nii selle ökoloogiline kui ka keemiline seisund on vähemalt "hea". Ökoloogilise seisundi kaudu väljendatakse pinnavete veeökosüsteemide struktuuri ning toimimise kvaliteeti. Kuna vesi (ja selle puhtus) on tähtis kõige elusa ülevalpidamisel, siis kehtestab direktiiv muu hulgas standardid, et tagada ohutu juurdepääs veele kui ressursile.
Direktiiv nõuab liikmesriigilt kuue rakendamisaasta jooksul mitut võtmedokumenti. Olulisimad neist on vesikonna veemajanduskavad, millest esimene tuli avalikustada aastatel 2009, teine ja kolmas tuleb avalikustada vastavalt 2015. ning 2021. Veemajanduskava projekt tuleb avalikustada konsultatsiooniks ning märkuste tegemiseks vähemalt aasta enne kavas käsitletava ajavahemiku algust.
Kuremaa

Ajalugu

Kuremaa küla on esimest korda mainitud 1582. aastal (Korymek). Enne Liivi sõda rajas sinna Johann Wrangell mõisa, mille ostis 1834. aastal Alexander von Oettingen. Oettingenide omandisse jäi Kuremaa mõis selle võõrandamiseni 1919. aastal.
Enne Teist maailmasõda olid Kuremaa seltsitegevuse eestvedajad tuletõrjeselts ja põllumeeste selts. Praegune kultuuri- ja spordielu on koondunud kultuuriseltsi Jensel ümber.

Tänapäev

Kuremaa alevikus tegutseb lasteaed-algkool ja spordikool. Seal paikneb Jõgevamaa esindusujula.
Tamur Kusnets

Tamur Kusnets (sündinud 1. juulil 1975) on Eesti sõjaväelane ja kirjanik.
Tamur Kusnets lõpetas 1993. aastal Kunda 1. keskkooli, mille järel läbis ajateenistuse ja valis elukutselise sõjaväelase tee. 2000. aastal lõpetas Tamur Kusnets Kaitseväe Ühendatud Õppeasutuste Kõrgema Sõjakooli. Ta on teeninud Kalevi üksik-jalaväepataljonis ja töötanud Kaitseväe Ühendatud Õppeasutustes lektorina ning õppinud alates 2006. aastast sama kooli magistriõppes sõjalist juhtimist.
Vabariigi president Toomas Hendrik Ilves andis 14. veebruaril 2011 Tamur Kusnetsile majori auastme.
Tamur Kusnets on kirjutanud kolmeosalise romaanisarja "Hundipäikese aeg", mis ilmus aastail 2008–2010. ("Hundipäikese aeg I: Metsiku jahi algus", 2008; "Hundipäikese aeg II: Vaen võtab verejälge", 2009; "Hundipäikese aeg III: Hullud on hundid ja hullud on hagijad", 2010.)
2012. aastal ilmus Kusnetsi romaan "Püha Jüri kutsikad", mille aineseks on Jüriöö ülestõusu sündmustik.
Tomás Rincón

Tomás Eduardo Rincón Hernández (sündinud 13. jaanuaril 1988 San Cristóbalis) on Venezuela jalgpallur, kes mängib poolkaitsjana Itaalia kõrgliiga klubis Torino ja Venezuela jalgpallikoondises. Ta on koondise kapten.
Ta alustas klubikarjääri Venezuela kõrgliiga klubis Zamora, mille põhimeeskonnas debüteeris 2007. aastal. Hooajal 2008–09 mängis ta Venezuela teises kõrgliiga klubis, Deportivo Táchiras.
2009. aasta jaanuaris liitus ta Saksamaa kõrgliiga klubiga Hamburger SV, kus mängis kokku kuuel hooajal. 2014. aastal siirdus ta Itaaliasse, liitudes sealse kõrgliiga klubiga Genoa. 2017. aasta jaanuaris liitus ta läbi aegade esimese Venezuela mängijana Juventusega, kellega tuli samal hooajal Itaalia meistriks. 2017. aasta augustis suundus ta laenule Torinosse. 2018. aasta jaanuaris ostis Torino Rincóni mängijaõigused.
Debüüdi Venezuela jalgpallikoondises tegi Rincón 2008. aastal. Koondisekarjääri esimese värava lõi ta 16. novembril 2018 sõprusmängus Jaapani vastu. Ta on alates 2011. aastast kuulunud Venezuela koondisse neljal Copa América turniiril.
Mark Soosaar

Mark Soosaar (ametlikult Mark-Toomas Soosaar; sündinud 12. jaanuaril 1946 Viljandis) on Eesti filmilavastaja ja poliitik.
Ta on Pärnu Uue Kunsti Muuseumi rajaja ning Pärnu Rahvusvahelise Dokumentaal- ja Teadusfilmide Festivali korraldaja, samuti Kihnu Kultuuri Instituudi asutaja ning nõukogu esimees.

Elulugu

Soosaar  lõpetas 1970 Üleliidulise Riikliku Kinematograafia Instituudi. Ta töötas Eesti Televisioonis aastatel 1970–1978 ja Tallinnfilmis 1978–1991 režissööri-operaatorina. Seejärel kolis ta Pärnusse ja asutas ühe-mehe-stuudio Weiko Saawa Film.
Ta kuulus 1998–2001 Rahvaerakonda Mõõdukad, 2002–2004 Eesti Keskerakonda ja alates 2005. aastast Sotsiaaldemokraatlikku Erakonda.
Ta oli X ja XI Riigikogu liige. Soosaar loobus 2011. aasta Riigikogu valimistel kandideerimisest sotsiaaldemokraatide nimekirjas, sest teda häiris, et erakonna Pärnumaa esinumbriks sai Epp Klooster, kelle abikaasa suhtes oli käimas kriminaalmenetlus. Ta kandideeris üksikkandidaadina ja sai 1874 häält, kuid ei osutunud valituks.
2013. aastal valiti ta Pärnu linnavolikogu liikmeks.
2015. aasta Riigikogu valimistel kandideeris ta Riigikokku, kuid valituks ei osutunud. Ta sai XIII Riigikogu liikmeks Indrek Saare asendusliikmena. 15. novembril 2016 esitas ta lahkumisavalduse, mis rahuldati 16. novembril. Tema asendusliikmeks sai Aet Maatee.
Soosaar toimetab igal nädalal Vikerraadios kõlavaid kihnukeelseid uudiseid.
Olita Rause

Olita Rause (sündinud 21. novembril 1962) on läti maletaja.
Ta sai FIDE-lt 1993. aastal naiste suurmeistri ja 1995. aastal rahvusvahelise meistri nimetuse. 1999. aastal andis ICCF talle kirimale suurmeistri nimetuse.
Prokop Murra

Prokop Murra (24. november 1921 Tirana – 2007) oli Albaania kommunistlik riigitegelane.
Prokop Murra õppis gümnaasiumi lõpetamise järel majandust. 
Albaania Kommunistlikku Parteisse astus ta 1943. aastal. Teise maailmasõja ajal osales ta partisanivõitluses. Sõja järel oli ta parteitööl tööstuses. 1956. aastal sai ta Albaania Tööpartei Keskkomitee liikmeks. 1962–1966 ja 1978–1991 oli ta Albaania Rahvakogu liige. 1970. aastatel oli ta Albaania Tööpartei Shkodëri allorganisatsiooni esimene sekretär. 1976. aasta novembrist kuni 1980. aasta aprillini oli ta Albaania Tööpartei Keskkomitee sekretariaadi liige. 1980–1981 oli ta tööstuse ja kaevanduste minister ja lisaks ka Albaania Plaanikomitee asejuhataja. 1981. aasta novembris valiti ta Albaania Tööpartei Keskkomitee Poliitbüroo liikmekandidaadiks ja 1986. aastal liikmeks.
Alates 14. oktoobrist 1982 kuni 9. juulini 1990 oli Prokop Murra Albaania kaitseminister.
1993. aastal oli ta koos üheksa endise kõrge võimukandjaga kohtu all süüdustatuna võimu kuritarvitamises. Kohus määras Prokop Murrale viieaastase vabaduskaotuse. 1996. aastal alustati tema vastu uut kohtuprotsessi. Inimsusvastaste kuritegude eest määrati talle 20-aastane vanglakaristus. 1997. aastal vabastati ta amnestiaga vanglast.
Nora Ephron

Nora Ephron (19. mai 1941 – 26. juuni 2012) oli USA filmilavastaja ja stsenarist.
Ta on kirjutanud stsenaariumid ja lavastanud filmid "Sulle on sõnum", "Kui Harry kohtas Sallyt", "Unetus Seattle'is", "Mu kallis nõiamoor" ja "Julie & Julia".
Nora Ephron oli kolm korda abielus. Tema teine abikaasa oli ajakirjanik Carl Bernstein, üks Watergate'i skandaali paljastajaid. Neil sündis kaks last. Paari lahutusest sündis 1986. aastal linastunud film "Heartburn", mille peaosades mängisid Jack Nicholson ja Meryl Streep. Tema kolmas ja viimane abielu stsenarist Nicholas Pileggiga kestis üle 20 aasta, naise surmani.
Lõuatsikilbis

Lõuatsikilbis (ladina scutum mentale;mentale; lüh m) on paljudel roomajatel peas paiknev soomus. Lõuatsikilbis võib olenevalt liigist olla erineva kuju ja suurusega, seetõttu võetakse seda arvesse ka roomajate teaduslikul süstematiseerimisel.

Madudel

Madudel on lõuatsikilbis ninamikutipus, alalõualuu otsa juures paiknev keskmine paaritu kilbis. Lõuatsikilbise vastas paikneb nokisekilbis.
Selles artiklis on kasutatud ingliskeelset artiklit en:Mental scale seisuga 13.01.2014.
Jānis Bordāns

Isiklikku

Jānis Bordāns on abielus ja kolme lapse isa.
Elapomorphus

Levila

Need maod elavad Lõuna-Ameerikas.
Ivan Krõlov

Krõlov ja Eesti

Ivan Krõlov teenis Liivi-, Eesti- ja Kuramaa sõjaväekuberneri Sergei Golitsõni juures sekretärina ja elas Riias, kuid külastas Tallinna 1802 ja 1824.
Eesti keeles on ilmunud "Wanaisa Krõilow ja mõistulaulud" (1897), Ivan Krõlovi valmivalimikke (1944, 1945, 1952, 1955, 1960, 1969 ja 1975) ning komöödiad "Õppetund tütardele" (1953, kogumikus "Valimik lühinäidendeid") ja "Pirukas" (1959).
Kuramaa rüütelkonna aadlimatrikkel

Kuramaa rüütelkonna aadlimatrikkel oli Kuramaa seisusliku omavalitsuse Kuramaa rüütelkonna liikmete register.